10. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 270 της 6/17 Απρ. 1979 (ΦΕΚ Α΄ 76) Περί εγκρίσεως συστάσεως αυτοτελούς κοινωφελούς ιδρύματος, υπό την επωνυμίαν «ΜΟΥΣΕΙΟ ΒΑΣΙΛΗ ΚΑΙ ΕΛΙΖΑΣ ΓΟΥΛΑΝΔΡΗ». Έχοντες υπ’ όψει: 1.Την υπ’ αριθ. 98982/26.9.1978 πράξιν του συμβολαιογράφου Αθηνών Κων/νου Σπανοπούλου, δι’ ης ο Βασίλειος Π. Γουλανδρής (εφοπλιστής) συνιστά εις την Άνδρον των Κυκλάδων αυτοτελές κοινωφελές ίδρυμα, υπό την επωνυμίαν «ΜΟΥΣΕΙΟ ΒΑΣΙΛΗ ΚΑΙ ΕΛΙΖΑΣ ΓΟΥΛΑΝΔΡΗ». 2.Τας διατάξεις των άρθρων : α)108-110 του Αστικού Κώδικος, β)119 του Εισαγωγικού Νόμου του Αστικού Κώδικος και γ)95-98 του Αναγκαστικού Νόμου 2039/1939. Σελ. 954,92(στ) Τεύχος 1376 Σελ. 76 3.Την υπ’ αριθ. Δ. 3676/932/26.5.78 απόφασιν των Πρωθυπουργού και Υπουργού των Οικονομικών (ΦΕΚ 498/τ.Β΄/30.5.78) «περί αναθέσεως αρμοδιοτήτων στους Υφυπουργούς των Οικονομικών» και  4.Την από 21.3.1978 σύμφωνον γνωμοδότησιν του Συμβουλίου Εθνικών Κληροδοτημάτων, προτάσει των Υπουργού Πολιτισμού και Επιστημών και Υφυπουργού Οικονομικών, αποφασίζομεν: Άρθρον μόνον.-Εγκρίνομεν την εις την νήσον Άνδρον-Κυκλάδων σύστασιν αυτοτελούς κοινωφελούς ιδρύματος, υπό την επωνυμίαν «ΜΟΥΣΕΙΟ ΒΑΣΙΛΗ ΚΑΙ ΕΛΙΖΑΣ ΓΟΥΛΑΝΔΡΗ», γενομένην υπό του Βασιλείου Π. Γουλανδρή, δια της υπ’ αριθ. 98982/26.9.1978 πράξεως του συμβολαιογράφου Αθηνών Κων/νου Αθ. Σπανοπούλου. Το συνιστώμενον ίδρυμα, όπερ αποτελεί Νομικόν Πρόσωπον Ιδιωτικού Δικαίου (Ν.Π.Ι.Δ.), τελεί υπό τον έλεγχον και την εποπτείαν των Υπουργείων Οικονομικών και Πολιτισμού και Επιστημών, διεπόμενον υπό των διατάξεων του Αναγκαστικού Νόμου 2039/1939, των εις εκτέλεσιν τούτου εκδοθέντων και εκδοθησομένων Δ/των και της ιδρυτικής πράξεως (υπ’ αριθ. 98982/26.9.1978 του συμβολαιογράφου Αθηνών Κων/νου Α. Σπανοπούλου), ήτις αποτελεί και τον Οργανισμόν του ιδρύματος, κατά τας διατάξεις της παρ. 1 του άρθρου 98 του Αναγκ. Νόμ. 2039/1939. 